****

**Všeobecne záväzné nariadenie obce Nižná Hutka č. 2/2011**

**o prevádzkovom poriadku pohrebiska na území obce**

**(ďalej len „Prevádzkový poriadok pohrebiska“)**

Obecné zastupiteľstvo v Nižnej Hutke uznesením č. 3/4/11 na svojom rokovaní dňa 18.04.2011 v súlade s ust. § 6 ods. 1 písm. zákona SNR č. 369/1990 Zb. o obecnom zriadení v znení neskorších predpisov a ustanovenia § 18 ods. 2 zákona č. 131/2010 Z.z. o pohrebníctve ustanovuje:

Čl. l

Úvodné ustanovenia

Úcta k pamiatke zosnulých a spoločenské poslanie pohrebísk ako verejných zdravotno technických zariadení, určených k pietnemu pochovávaniu zosnulých, alebo k ukladaniu ich pozostatkov spôsobom, zodpovedajúcim zdravotným predpisom, prikazujú aby pohrebiská boli udržiavané v takom stave, ako to zodpovedá ušľachtilým ľudským vzťahom, ale aj aby sa pri ich používaní dodržiavali zdravotné a iné právne predpisy.

Čl. 2

Rozsah platnosti

1. Tento prevádzkový poriadok upravuje prevádzku na verejnom pohrebisku obce Nižná Hutka /cintorín / nachádzajúcich sa v k.ú. Nižná Hutka.
2. Klasické pohrebisko bez domu smútku je zriadené mimo zastavaného územia obce Nižná Hutka na parcelách č. 14, 304 a 581, kat. územie Nižná Hutka.
3. V súlade s § 17 cit. Zákona zabezpečuje jeho prevádzku obec.

Čl. 3

Prevádzka a služby pohrebiska

1) Zriaďovateľom a prevádzkovateľom pohrebiska je obec Nižná Hutka. V rámci prevádzkovania pohrebiska zabezpečuje obec v súlade s § 17 tieto služby:

1. správu a údržbu pohrebiska
2. vedenie evidenciu súvisiacu s prevádzkovaním pohrebiska
3. správu a údržbu komunikácií a zelene na pohrebisku
4. vykonávanie exhumácie

2) Vykopanie hrobu a zasypanie hrobu, ako aj pochovávanie zosnulého zabezpečujú pozostalí rodinní príslušníci, prostredníctvom právnickej osoby alebo fyzickej osoby -podnikateľa, odborne spôsobilej na túto činnosť, vo výnimočnom prípade obec.

Čl. 4

Pochovávanie

1. Pochováva sa uložením ľudských pozostatkov do hrobu alebo hrobky na pohrebisku, alebo uložením spopolnených ľudských pozostatkov alebo ľudských ostatkov (ďalej len„ popol“) v urne na pohrebisku.
2. O tom, kde má byť pochované telo zosnulej osoby, alebo spopolnené ostatky zosnulej osoby konzultuje ten, kto pohreb obstaráva v súlade sPrevádzkový poriadok pohrebiska. Mŕtvy musí byť pochovaný spravidla do 96 hodín, nie však pred uplynutím 48 hodín od úmrtia. Ľudské pozostatky uložené v chladiacom zariadení musia byť pochované do 14 dní od úmrtia okrem prípadov ak boli ľudské pozostatky uložené do mraziaceho zariadenia, ktoré zabezpečí trvalé udržiavanie teploty pod -10°C. Ak bola vykonaná pitva, možno mŕtveho pochovať ihneď po pitve. Ak bola pitva nariadená v trestnom konaní, ľudské pozostatky možno pochovať len so súhlasom prokurátora alebo vyšetrovateľa, ktorý súhlas vydá po prehliadke a pitve bez odkladu.
3. Prevádzkovateľ pohrebiska je povinný umožniť prevádzkovateľovi pohrebnej služby vstup na pohrebisko na vykonanie pohrebnej služby podľa rozsahu dohodnutého s obstarávateľom pohrebu, pričom sa musí riadiť prevádzkovým poriadkom pohrebiska.

Čl. 5

Ukladanie tiel do hrobu a hrobky

1. Ľudské pozostatky alebo ľudské ostatky musia byť uložené v hrobe najmenej do uplynutia tlecej doby. Tlecia doba pre pohrebisko uvedené v čl. 2 tohto poriadku je 10 rokov. Do jedného hrobu sa ukladajú len jedny ľudské pozostatky, ak je ich možné umiestniť nad úroveň naposledy pochovaným ľudských ostatkov a vrstva uľahnutej zeminy nad rakvou bude najmenej 1 meter.
2. Do hrobky je možné uložiť aj viacero rakiev s ľudskými pozostatkami. Rakva uložená do hrobky musí byť zabezpečená pred únikom zápachu do okolia a musí byť vyrobená tak, aby chránila ľudské ostatky pred hlodavcami.

Čl. 6

Ukladanie spopolnených pozostatkov

1. Spopolnením je spálenie ľudských pozostatkov alebo ľudských ostatkov v krematóriu.
2. Spopolnené ľudské pozostatky alebo ľudské ostatky sa ukladajú podľa vôle zosnulého vyslovenej za života, alebo podľa želania obstarávateľa pohrebu v urne do urnovej schránky, alebo sa uložia do hrobu, alebo na mieste určenom prevádzkovateľom cintorína.
3. Výkop pre uloženie urny s telesnými pozostatkami musí mať tieto rozmery: 50x50x50 cm.

Čl. 7

Exhumácia

1. Pred uplynutím tlecej doby možno ľudské ostatky exhumovať na žiadosť :
2. orgánov činných v trestnom konaní
3. obstarávateľa pohrebu
4. blízkej osoby, ak obstarávateľ pohrebu už nežije alebo ak obstarávateľom pohrebu bola obec
5. Žiadosť o exhumáciu musí mať písomnú formu a musí obsahovať
6. posudok úradu verejného zdravotníctva
7. list o prehliadke mŕtveho a štatistické hlásenie o úmrtí

Náklady na exhumáciu uhradí ten, kto o ňu požiadal.

Čl. 8

Práva a povinnosti nájomcu hrobového miesta

1. Nájom hrobového miesta (ďalej len „nájom“) vzniká na základe zmluvy o nájme hrobového miesta uzatvorenej medzi prevádzkovateľom ako prenajímateľom hrobového miesta a nájomcom. Zmluva musí mať písomnú formu a musí obsahovať výšku nájomného a cenu za služby spojené s nájmom. Uzatvorením nájomnej zmluvy na hrobové miesto nájomca nenadobúda vlastnícke právo k tomuto miestu. Vlastníctvom nájomcu môže byť len príslušenstvo hrobu, ak ho nájomca vybudoval na vlastné náklady.
2. Nájom je možné zmluvne dojednať aj na dobu predchádzajúcu pochovaniu alebo uloženiu urny.
3. Nájomca je povinný udržiavať prepožičané miesto v riadnom stave.
4. Ak prenajímateľ zistí nedostatky v starostlivosti o prepožičané miesto, vyzve nájomcu, aby ich v primeranej lehote odstránil. Ak sa tak nestane, alebo nie je známa adresa oprávneného alebo ak je nebezpečenstvo z omeškania, urobí zriaďovateľ potrebné opatrenia na náklady oprávneného.
5. Nájomca môže určiť aj inú osobu, ktorá sa bude starať o udržiavanie hrobového miesta a jeho okolia. Túto skutočnosť s kontaktnými údajmi o tejto osobe nájomca oznámi prevádzkovateľovi pohrebiska.
6. Obstarávateľ pohrebu (alebo budúci nájomca hrobového miesta) je povinný požiadať prevádzkovateľa o uzatvorenie nájomnej zmluvy na užívanie hrobového miesta.
7. Prevádzkovateľ cintorína vyberá nájomné za hrobové miesta.
8. Povrch hrobového miesta môže nájomca upraviť spôsobom obvyklým na pohrebisku tak, aby nebol narušený estetický vzhľad pohrebiska. K zriadeniu stavby na prenajatom hrobovom mieste (hrobka, pomník, náhrobný kameň, náhrobná doska, oplotenie) alebo k jej úprave je potrebný predchádzajúci súhlas prevádzkovateľa. Stavebné práce a iné činnosti je zakázané vykonávať v dňoch pracovného pokoja (nedeľa, sviatky).
9. Obecný úrad v Nižnej Hutke určí nájomcovi, alebo spoločnosti, ktorá realizuje práce na výkope hrobu miesto na uloženie zeminy z vykopaného hrobu.

Čl. 9

Výpoveď nájomnej zmluvy

1) Prevádzkovateľ pohrebiska nájomnú zmluvu vypovie, ak

a) závažné okolnosti na pohrebisku znemožňujú trvanie nájmu hrobového miesta

b) sa pohrebisko zruší

c) nájomca ani po upozornení nezaplatil nájomné za užívanie hrobového miesta

Čl. 10

Užívanie hrobového miesta

1. Hrobové miesto je miesto na pohrebisku určené na vybudovanie hrobu, hrobky alebo urnovej schránky.
2. Zriaďovateľ obec Nižná Hutka vedie evidenciu voľných hrobových miest, ako i situačný plán pohrebiska a sprístupni ho k nahliadnutiu na Obecnom úrade v Nižnej Hutke.
3. Právo na užívanie hrobového miesta sa preukazuje:

* nájomnou zmluvou alebo potvrdením o zaplatení poplatku za prepožičanie miesta

1. Výška nájomného za prepožičanie hrobového miesta na pohrebiskách v obci Nižná Hutka pre zomrelých, ktorý v čase úmrtia mali v obci trvalý pobyt je nasledovná:

* obyčajný hrob pre jednu osobu 16,60 € /10 rokov
* obyčajný hrob pre dve osoby vedľa seba 24,90 € /10 rokov
* hrobka - jednohrob 16,60 € /10 rokov
* hrobka – dvojhrob 24.90 € /10 rokov
* hrobka – trojhrob 33,20 €/10 rokov
* urna 15,00 € /10 rokov

to isté platí pre spoplatnenie starých hrobov, ktoré do roku 2010 neboli spoplatnené

1. Nájomné za prepožičanie hrobového miesta pre zomrelých, ktorí v čase úmrtia nemali v obci Nižná Hutka trvalý pobyt – rodáci, sa určuje vo výške :

* hrobka - jednohrob 50,00 € /10 rokov
* hrobka - dvojhrob 100,00 €/10 rokov
* urna 35,00 € /10 rokov
* obnova užívacieho práva : na 10 rokov ..........................................................20,00 €

1. Prevádzkovateľ sa pri poskytovaní služieb riadi týmto prevádzkovým poriadkom, Hĺbka hrobov je nasledovná :

* dospelá osoba a dieťa staršie ako 10 rokov min. 1,6 m
* dieťa mladšie ako 10 rokov min 1,2 m
* bočné vzdialenosti medzi hrobmi min. 0,30 m
* rakva s pozostatkami musí byť po uložení zasypaná zeminou vo výške min 1,2 m
* výkop pre uloženie urny s telesnými pozostatkami musí mať tieto rozmery 50x50x50 cm

1. Zriaďovateľ určuje miesto hrobu a povoľuje jeho výkop, po zaplatení nájomného za hrobové miesto. Pri určovaní miesta môže zohľadniť požiadavky pozostalých, ak to okolnosti umožňujú.

Poplatok za výkop hrobu si dojednávajú individuálne pozostalí a je závislý od miesta výkopu a ročného obdobia.

Čl. 11

Doba sprístupnenia pohrebiska verejnosti

Pohrebisko je v obci Nižná Hutka sprístupnené nepretržite.

Čl. 12

Správanie sa na pohrebisku

1. Návštevníci pohrebiska sú povinní správať sa na pohrebisku primerane k piete miesta zdržať sa konania, ktorým by rušili pokoj zomrelých, dôstojnosť obradov pri pochovávaní, alebo ktoré by urážalo pozostalých. Predovšetkým je zakázané správať sa hlučne, odhadzovať odpadky mimo vyhradeným miest a poškodzovať hroby a ich príslušenstvo ako i ostatné zariadenie pohrebiska.
2. Odpad je možné odkladať len na miestach alebo v nádobách určených na tento účel. Čistenie pohrebiska, odvoz a zneškodnenie odpadu zabezpečuje zriaďovateľ pohrebiska pracovníkmi malých obecných služieb. Odvoz odpadu zabezpečuje podľa potreby, najmenej 2x ročne, na skládku.
3. Vstupovať do areálu pohrebiska s motorovými vozidlami alebo inými dopravnými prostriedkami, s výnimkou bicyklov a vozíkov pre invalidov, je možné so súhlasom obecného úradu.
4. Svietidlá (sviečky, lampáše) možno na pohrebisku zapaľovať, len ak sú vhodným spôsobom zabezpečené proti vzniku požiaru a to na hrobových miestach a pri centrálnom kríži.

Čl. 13

Stavby

1. K zriadeniu stavby hrobu, náhrobku, hrobky, rámu, miesta na uloženie urny, k prestavbe, alebo úprave už existujúcej stavby na pohrebisku je potrebný predchádzajúci súhlas obce Nižná Hutka.
2. O tom, kde bude vyvezená zemina z vykopaného hrobu sa nájomca hrobového miesta, alebo právnická osoba alebo fyzická osoba - podnikateľ, ktorá bude uvedené práce realizovať, dohodne pred začatím prác na Obecnom úrade.
3. Po ukončení stavebných prác je stavebník povinný na svoje náklady okolie hrobu vyčistiť a odstrániť stavebný materiál.
4. Je zakázané odstraňovať stavby bez súhlasu obecného úradu alebo odnášať z pohrebiska časti náhrobkov, hrobiek alebo iných stavieb na pohrebisku, upravovať rozmery, bez súhlasu obecného úradu.
5. Prevádzkovateľ pohrebiska, obec Nižná Hutka stanovuje vzdialenosť medzi jednotlivými hrobmi a hrobkami spolu na 30 cm , ktorú sú nájomcovia hrobových miest pri stavbe hrobov, hrobiek povinní dodržať.
6. Rozmery novovybudovaných hrobových miest, vrátane príslušenstva hrobu:
7. Jednohrob 110 X 245 cm
8. Dvojhrob 210 x 245 cm
9. Trojhrob 310 x 245 cm
10. Urna 50 x 50 cm

Čl. l4

Stromy a kry

1. Stromy a kry možno vysádzať len s predchádzajúcim súhlasom obce Nižná Hutka
2. Obec Nižná Hutka môže výsadbu, ak to uzná za potrebné odstrániť. Nájomcovia hrobových miest ani iné osoby bez súhlasu obecného úradu nesmú zasahovať do zelene vysadenej prevádzkovateľom.

Čl. 15

Zrušenie pohrebiska

1. Pohrebisko môže zrušiť len obec. Pohrebisko možno zrušiť až po uplynutí tlecej doby všetkých ľudských ostatkov uložených na pohrebisku.
2. Pohrebisko možno pred uplynutím tlecej doby uvedenej v odseku 1 zrušiť len ak by ďalším pochovaním na pohrebisku mohlo dôjsť k ohrozeniu zdravia ľudí alebo kvality podzemnej vody, alebo dôvodu verejného záujmu na základe podnetu príslušného orgánu štátnej správy.

Čl. 16

Odborná spôsobilosť

Pohrebné služby zabezpečuje obec len v obmedzenej nevyhnutnej miere. Obstarávatelia pohrebu si pohrebné služby zabezpečujú prostredníctvom právnickej osoby alebo fyzickej osoby – podnikateľa, ktorí to majú v predmete svojej činnosti.

Čl. 17

Priestupky na úseku pohrebníctva

1) Priestupku na úseku pohrebníctva sa dopustí ten, kto poruší Prevádzkový poriadok, alebo zákon o pohrebníctve.

2) Priestupky na úseku pohrebníctva sa prejednávajú podľa § 32 zákona o pohrebníctve.

Čl. 18

**Záverečné ustanovenia**

* 1. Návrh tohto všeobecne záväzného nariadenia bol vyvesený na verejné pripomienkovanie dňa 23.3.2011 a zvesený dňa 14.4.2011.
  2. Všeobecne záväzné nariadenie bolo vyvesené na úradnej tabuli obce Nižná Hutka dňa19.4.2011 a zvesené dňa 5.5.2011.
  3. Toto všeobecné záväzné nariadenie nadobúda platnosť a účinnosť dňa 5.5.2011.
  4. Týmto VZN sa ruší VZN č.3/2007 o prevádzkovom poriadku pohrebiska obce Nižná Hutka.

.

Mária Szászfaiová

starostka Obce Nižná Hutka